આ ફ્લેટ ૫૭૦૦ સ્ક્વેર ફૂટમાં ફેલાયેલો છે. લીવિંગ રૂમનો એરિયા લગભગ ૭૫૦ સ્ક્વેર ફૂટ છે. બાલકનીમાં વોલ માટે ગ્લાસનો ઉપયોગ કરવામાં આવ્યો છે. અહીંની બાલકનીમાંથી ૨૭૦ ડિગ્રી વ્યૂ મળે છે. અહીંથી બાંદ્રા વર્લી સી લિન્ક નજરે પડે છે. માસ્ટર બેડરૂમ કોઈ ફાઇવ સ્ટાર હોટલથી કમ નથી. આ લગભગ ૫૯૦ સ્ક્વેર ફૂટનો બેડરૂમ છે. બેડરૂમમાંથી જ સિટી વ્યૂ મળે છે.માસ્ટર બાથરૂમમાં ઇમ્પોર્ટેડ માર્બલનો ઉપયોગ કરવામાં આવ્યો છે. અહીં માર્બલ અને વૂડવર્કનું સુંદર કોમ્બિનેશન છે. અા ફ્લેટમાં બે કિચન છે. વેટ કિચન અને ડ્રાય કિચન. ડાઇનિંગ એરિયા કિચનની નજીક છે, પરંતુ લિવિંગ એરિયાને કિચનથી થોડો દૂર રાખવામાં આવ્યો છે. આહુજા ટાવર્સમાં ક્લબ હાઉસ અને એન્ટરટેઇન્મેન્ટ એરિયા પણ છે. અહીં યોગરૂમ, મિનિ થિયેટરની સુવિધા પણ છે. હાઈ પ્રોફાઇલ લોકોની જરૂરિયાતને ધ્યાનમાં રાખીને અહીં બિઝનેસ એરિયા પણ આપવામાં આવ્યો છે.